

 MB: 2812258; OIB: 58245206444;

 IBAN: HR6123400091110504310 Privredna banka Zagreb;

 Telefon: 031/647-165, 031/647-131; Telefax: 031/647-123;

 **za obavljanje komunalne djelatnosti** Email: komag@komag.hr; web: [www.komag.hr](http://www.komag.hr)

Broj: 09-2022-64

Magadenovac, 30. rujna 2022. godine

Na temelju članka 2. Zakona o sprječavanju sukoba interesa i članka 4. Pravilnika o unutarnjem ustrojstvu i radnim odnosima u KOMAG d.o.o. Magadenovac, direktorica KOMAG d.o.o. Magadenovac dana 30. rujna 2022. godine donosi

**PRAVILNIK**

**O SPRJEČAVANJU SUKOBA INTERESA U KOMAG d.o.o. MAGADENOVAC**

1. OPĆE ODREDBE

Članak 1.

Ovim Pravilnikom o sprječavanju sukoba interesa u KOMAG d.o.o. Magadenovac (u daljnjem tekstu: Pravilnik) uređuju se pravila u vezi s razdvajanjem privatnih i poslovnih interesa, povjerljivosti i nepristranosti te darovima i naknadama od poslovnih partnera i poslovnim partnerima.

Obveznici primjene ovog Pravilnika (u daljnjem tekstu: obveznici) su članovi Skupštine, direktor te svi radnici KOMAG d.o.o. Magadenovac za obavljanje komunalne djelatnosti (u daljnjem tekstu: Društvo).

Članak 2.

Pojedini pojmovi u smislu ovog Pravilnika imaju sljedeće značenje:

- *Poslovni subjekti* su trgovačka društva, ustanove i druge pravne osobe te drugi subjekti poslovnih odnosa kao što su obrti, zadruge, obiteljska poljoprivredna gospodarstva i nositelji samostalnih djelatnosti i članovi drugih poslovnih subjekata osnovanih na temelju zakona,

- *Poslovni odnos* odnosi se na ugovore o javnoj nabavi, kupoprodaju, zakup najam, državne potpore i druge oblike stjecanja sredstava od tijela javne vlasti, na koncesije i ugovore javno-privatnog partnerstva, osim državnih potpora u slučaju elementarnih nepogoda,

- *Član obitelji* obveznika je bračni ili izvanbračni drug obveznika, životni partner i neformalni životni partner, njegovi srodnici po krvi u uspravnoj lozi, braća i sestre obveznika te posvojitelj, odnosno posvojenik obveznika,

- *Povezane osobe* su članovi obitelji te ostale osobe koje se prema drugim osnovama i okolnostima opravdano mogu smatrati interesno povezanima s obveznikom,

- *Privatni interes* obuhvaća imovinsku i neimovinsku korist obveznika i povezanih osoba.

Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.

Članak 3.

Svrha ovog Pravilnika je sprječavanje privatnih utjecaja na donošenje odluka, odnosno na bilo koje službeno postupanje obveznika.

1. DEKLARIRANJE SUKOBA INTERESA I NESUDJELOVANJE U ODLUČIVANJU

Članak 4.

Ako se pojave okolnosti koje se mogu definirati kao potencijalni sukob interesa, obveznik je dužan deklarirati ga na odgovarajući način i razriješiti tako da zaštiti javni interes Društva.

Ako nije drukčije propisano Zakonom o sprječavanju sukoba interesa, obveznik će se izuzeti od donošenja odluka odnosno sudjelovanja u donošenju odluka i sklapanju ugovora koji utječu na njegov vlastiti poslovni interes ili poslovni interes s njim povezane osobe i poslodavca kod kojih je bio u radnom odnosu u posljednje dvije godine prije stupanja na dužnost.

1. NAČELA DJELOVANJA

Članak 5.

Svi obveznici dužni su svoju funkciju/posao obavljati časno, pošteno, savjesno, odgovorno i nepristrano čuvajući vlastito dostojanstvo i vjerodostojnost povjerenih im dužnosti.

Obveznici ne smiju sudjelovati u aktivnostima koje mogu štetiti položaju, interesu, ugledu i dobrobiti Društva.

Obveznici se ne smiju baviti djelatnostima koje bi mogle utjecati na njihovu sposobnost donošenja nepristranih odluka.

Članak 6.

Obveznici su, radi poštivanja načela nepristranosti i povjerljivosti, osobito dužni:

* Sve radne zadatke i poslove obavljati u skladu s važećim zakonskim i podzakonskim propisima te aktima Društva,
* U obavljanju svog posla/funkcije djelovati potpuno neovisno, nepristrano i jednako prema svim pravnim i fizičkim osobama,
* Obavljati posao/funkciju, odnosno donositi odluke isključivo na temelju objektivnih pokazatelja i propisa te bez utjecaja bilo čijih privatnih interesa,
* Čuvati kao povjerljive sve službene podatke kojima raspolažu ili su raspolagali u obavljanju posla /funkcije, odnosno iste ne davati na uvid trećim neovlaštenim pravnim ili fizičkim osobama.
1. RAZDVAJANJE PRIVATNH I POSLOVNIH INTERESA

Članak 7.

Svi obveznici dužni su urediti svoje privatne poslove kako bi se spriječio predvidivi sukob interesa, a ako se takav sukob pojavi, potrebno ga je razriješiti tako da se zaštiti interes Društva.

Članak 8.

Privatni interes obveznika ne smije biti u suprotnosti s interesom Društva a posebno kada privatni interes obveznika utječe na njegovu nepristranost pri službenom postupanju ili se osnovano može smatrati da utječe ii može utjecati na njegovu nepristranost pri službenom postupanju.

Članak 9.

Radi sprječavanja sukoba interesa zabranjeno je:

* Svoj privatni interes stavljati iznad interesa Društva
* Koristiti poslovne veze za osobnu korist ili korist povezanih osoba
* Koristiti informacije dobivene pri službenom postupanju radi osobnog probitka ili probitka povezane osobe
* Primiti ili zahtijevati korist ili obećanje koristi radi izvršenja svojeg posla
* Nuditi, davati ili prihvaćati, izravno ili neizravno, bilo kakvu novčanu ili drugu korist, uslugu ili obećanje, a u svrhu dobivanja, održavanja ili osiguravanja bilo kakve protupravne koristi
* Primati bilo kakve povlastice, usluge, darove ili druge oblike plaćanja kao poticaj da se provede neka službena radnja ili donese odluka u svojstvu radnika odnosno direktora Društva, odnosno da se utječe na neku službenu radnju ili odluku vezano za poslovanje Društva.

V. PRIMANJE DAROVA

Članak 10.

Darom se smatra novac, stvari bez obzira na njihovu vrijednost, prava i usluge dane bez naknade koje obveznika dovode ili mogu dovesti u odnos zavisnosti ili kod njega stvaraju obvezu prema darovatelju.

Ne smatraju se darovima uobičajeni darovi između članova obitelji, rodbine i prijatelja te državna i međunarodna priznanja, odličja i nagrade.

Članak 11.

Obveznik smije zadržati samo dar simbolične vrijednosti i to najviše u vrijednosti 500,00 kuna od istog darovatelja.

Obveznik ne smije primiti dar u novcu, bez obzira na iznos te vrijednosnicu i dragocjenu kovinu.

VI. ZAVRŠNE ODREDBE

Članak 12.

Nadzor nad primjenom ovog Pravilnika provodi Uprava Društva, a o uočenim povredama obavještava Skupštinu Društva.

Nakon utvrđene povrede Pravilnika, pokreće se postupak za sankcioniranje osoba koje su povrijedile Pravilnik.

U slučaju dvojbe o postojanju sukoba interesa, obveznici su dužni prije nastupanja ili u slučaju nastupanja okolnosti iz odredbi ovog Pravilnika zatražiti mišljenje Povjerenstva za odlučivanje o sukobu interesa.

Članak 13.

Ovaj Pravilnik stupa na snagu danom donošenja i objavljuje se na internetskoj stranici komag@komag.hr i oglasnoj ploči Društva.

Svim obveznicima Uprava Društva je dužna je omogućiti upoznavanje sa odredbama ovog Pravilnika.

 DIREKTORICA

 Jasna Živković, ing.građ. v.r.